APROBACIÓN DO PLAN DE PREVENCIÓN DE RISCOS E MEDIDAS ANTIFRAUDE DO CONCELLO DE RIBADUMIA
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 30/11/2022)

Polo Pleno Municipal, en sesión ordinaria celebrada con data 7 de xullo de 2022, aprobouse o Plan de medidas antifraude do Concello de Ribadumia, para dar cumprimento ao reflectido no artigo 6 da Orde HFP/1030/2021, do 29 de setembro, pola que se configura o sistema de xestión do Plan de Recuperación, Transformación e Resiliencia, en consonancia co artigo 22 do Regulamento (UE) 2021/241, do 12 de febreiro, do parlamento Europeo e do Consello, cuxo texto íntegro é como segue: O Consello Europeo aprobou o 21 de xuño de 2020 a creación do programa “Next Generation EU”, o maior instrumento de estímulo económico xamais financiado pola Unión Europea, en resposta á crise sen precedentes causada polo coronavirus. O Mecanismo para a Recuperación e a Resiliencia (en adiante MRR), establecido a través do Regulamento (UE) 2021/241 do Parlamento europeo e do Consello, do 12 de febreiro de 2021, constitúe o núcleo do fondo de recuperación; a súa finalidade é apoiar o investimento e as reformas nos estados membros para lograr unha recuperación sostible e resiliente, ao tempo que se promoven as prioridades ecolóxicas e dixitais da UE. O MRR ten catro obxectivos principais, todos eles dirixidos a restaurar o potencial de crecemento das economías da UE, a fomentar a creación de emprego trala crise e a promover o crecemento sostible: 1. Promover a cohesión económica, social e territorial da UE.2. Fortalecer a resiliencia e a capacidade de axuste dos estados membros.3. Mitigar as repercusións sociais e económicas da crise da COVID-19.4. Apoiar as transicións ecolóxica e dixital. Para alcanzar eses obxectivos, cada estado membro debe deseñar un plan nacional de recuperación e resiliencia que inclúa as reformas e os proxectos de investimento necesarios para alcanzar eses obxectivos. Así, España deseñou o seu Plan de Recuperación, Transformación e Resiliencia (en diante PRTR), que ten catro eixos transversais que se vertebran en 10 políticas palanca dentro das cales se recollen trinta compoñentes, que permiten articular os programas coherentes de investimentos e reformas do Plan. Estes catro eixos son: Para facer efectivas as iniciativas expostas no PRTR, as administracións públicas deben adaptar os procedementos de xestión e o modelo de control. Algunhas medidas de axilización establecéronse mediante o Real decreto-lei 36/2020, do 30 de decembro, polo que se aproban medidas urxentes para a modernización da Administración pública e para a execución do PRTR. Ademais, é necesaria a configuración e desenvolvemento dun sistema de xestión que facilite a transmisión eficaz das solicitudes de desembolso aos servizos da Comisión Europea. Para iso aprobouse a Orde HFP/1030/2021, do 29 de setembro, pola que se configura o sistema de xestión do PRTR (BOE nº 234, do 30 de setembro de 2021). Entre as súas previsións destaca a obriga que impón e desenvolve o artigo 6 de que, coa finalidade de dar cumprimento ás obrigacións que o artigo 22 do Regulamento (UE) 2021/241, do 12 de febreiro, do Parlamento europeo e do Consello, polo que se establece o Mecanismo de Recuperación e Resiliencia, impón a España en relación coa protección dos intereses financeiros da Unión como beneficiario dos fondos do MRR, que toda entidade, decisoria ou executora, que participe na execución das medidas do PTR deberá dispor dun «Plan de medidas antifraude» que lle permita garantir e declarar que, no seu respectivo ámbito de actuación, os fondos correspondentes se utilizaron de conformidade coas normas aplicables, en particular, no que se refire á prevención, detección e corrección da fraude, a corrupción e os conflitos de interese. Real decreto-lei 36/2020, do 30 de decembro, polo que se aproban medidas urxentes para a modernización da Administración pública para a execución do citado PRTR. Orde HFP/1030/2021, do 29 de setembro, pola que se configura o sistema de xestión do PRTR. Orde HFP/1031/2021, do 29 de setembro, pola que se establece o procedemento e formato da información que proporcionar polas entidades do sector público estatal, autonómico e local para o seguimento do cumprimento de fitos e obxectivos e de execución presupostaria e contable das medidas dos compoñentes do PRTR. Orde TMA/957/2021, do 7 de setembro, pola que se aproban as bases reguladoras da concesión de axudas para a elaboración de proxectos piloto de plans de acción local da Axenda Urbana Española e a convocatoria para a presentación de solicitudes para a obtención das subvenciones polo procedemento de concorrencia competitiva. A Lei 9/2017, do 8 de novembro, de contratos del sector público (LCSP) (art.64). Instrución do 23 de decembro de 2021 da Xunta Consultiva de Contratación Pública do Estado sobre aspectos que incorporar nos expedientes e nos pregos rectores dos contratos que se vaian a financiar con fondos procedentes do PRTR. O presente Plan de Medidas Antifraude ten como obxectivo establecer os principios e as normasque serán de aplicación e observancia en materia antifraude, anticorrupción e a fin de evitar os conflitos de intereses en relación cos fondos procedentes do MRR. Para iso, promoverase unha cultura que exerza un efecto disuasorio para calquera tipo de actividade fraudulenta, facendo posible a súa prevención e detección, e desenvolvendo uns procedementos que faciliten a investigación da fraude e dos delitos relacionados co mesmo, que permitan garantir que tales casos se abordan de forma axeitada e no momento preciso. Este plan estrutúrase en torno aos catro elementos clave do denominado ciclo antifraude: prevención, detección, corrección e persecución e será de aplicación a todos os órganos e a todo o persoal que interveña na xestión de fondos procedentes do MRR De conformidade coa Directiva (UE) 2017/1371, sobre a loita contra a fraude que afecta aos intereses financeiros da Unión (Directiva PIF), e no Regulamento (UE, Euratom) 2018/1046 do Parlamento europeo e do Consello, do 18 de xullo de 2018, sobre as normas financeiras aplicables ao orzamento xeral da Unión (Regulamento Financeiro da UE), a definición de fraude efectúase no marco da seguinte sistematización: En materia de gastos non relacionados cos contratos públicos enténdese por fraude calquera acción ou omisión intencionada relativa: En materia de gastos relacionados cos contratos públicos, cando se cometan con ánimo de lucro ilexítimo para o autor ou outra persoa, calquera acción ou omisión relativa: En materia de ingresos, calquera acción ou omisión intencionada relativa: Para os efectos do presente plan enténdese por corrupción activa a acción de toda persoa que prometa, ofreza ou conceda, directamente ou a través dun intermediario, unha vantaxe de calquera tipo ao persoal funcionario, para el ou para un terceiro, a fin de que actúe, ou se absteña de actuar, de acordo co seu deber ou no exercicio das súas funcións, de modo que prexudique ou poida prexudicar os intereses financeiros da Unión. Para os efectos do presente plan enténdese por corrupción pasiva a acción dun funcionario que, directamente ou a través dun intermediario, pida ou reciba vantaxes de calquera tipo, para el oupara terceiros, ou acepte a promesa dunha vantaxe, a fin de que actúe, ou se absteña de actuar, de acordo co seu deber ou no exercicio das súas funcións, de modo que prexudique ou poida prexudicar os intereses financeiros da Unión Europea. De conformidade co disposto no artigo 61 do Regulamento (UE, Euratom) 2018/1046, do Parlamento europeo e do Consello, do 18 de xullo de 2018, sobre as normas financeiras aplicables ao orzamento xeral da Unión (Regulamento financeiro), para os efectos deste plan existirá conflito de intereses, “cando os axentes financeiros e demais persoas que participan na execución do orzamento tanto de forma directa, indirecta e compartida, así como na xestión, incluídos os actos preparatorios, a auditoría ou o control, vexan comprometido o exercicio imparcial e obxectivo das súas funcións por razóns familiares, afectivas, de afinidade política ou nacional, de interese económico ou por calquera outro motivo directo ou indirecto de interese persoal”. Atendendo á situación que motivaría o conflito de intereses, pode distinguirse entre: Conflito de intereses aparente: prodúcese cando os intereses privados dun empregado público ou beneficiario son susceptibles de comprometer o exercicio obxectivo das súas funcións ou obrigacións, pero finalmente non se encontra un vínculo identificable e individual con aspectos concretos da conduta, o comportamento ou as relacións da persoa (ou unha repercusión en ditos aspectos). Conflito de intereses potencial: xorde cando un empregado público ou beneficiario ten intereses privados de tal natureza, que poderían ser susceptibles de ocasionar un conflito de intereses no caso de que tiveran que asumir nun futuro determinadas responsabilidades oficiais. Conflito de intereses real: implica un conflito entre o deber público e os intereses privados dun empregado público ou no que o empregado público ten intereses persoais que poden influír de maneira indebida no desempeño dos seus deberes e responsabilidades oficiais. No caso dun beneficiario implicaría un conflito entre as obrigacións contraídas ao solicitar a axuda dos fondos e o seus intereses privados que poden influír de maneira indebida no desempeño das citadas obrigacións. Posibles actores implicados no conflito de intereses: Para os efectos do presente plan, e de conformidade co disposto no artigo 1.2 do Regulamento nº 2.988/95, do Consello, do 18 de decembro de 1995, enténdese por irregularidade toda infracción dunha disposición do dereito comunitario correspondente a unha acción ou omisión dun axente económico, que teña ou tería por efecto prexudicar o orzamento xeral da Unión Europea, ben sexa mediante a diminución ou a supresión de ingresos procedentes de recursos propios percibidos directamente por conta da Unión Europea, ben mediante un gasto indebido. A intención é o factor que diferencia a fraude da irregularidade. Créase a Comisión Antifraude como órgano encargado do seguimento e garantía do cumprimento do plan, así como de examinar as denuncias e propoñer as medidas que procedan. A devandita comisión estará integrada por: Á Comisión Antifraude asígnanselle as seguintes funcións: 1. Avaliación periódica do risco de fraude, asegurándose de que exista un control interno eficaz que permita previr e detectar as posibles fraudes.2. Definir a política antifraude e o deseño de medidas necesarias que permitan prever, detectar, corrixir e perseguir os intentos de fraude.3. Concienciar ao resto de persoal municipal.4. Abrir un expediente informativo ante calquera sospeita de fraude, solicitando canta información se entenda pertinente ás unidades involucradas na mesma, para a súa oportuna análise.5. Resolver os expedientes informativos incoados, ordenando o seu posible arquivo, no caso de que as sospeitas resulten infundadas, ou a adopción de medidas correctoras oportunas se chegase á conclusión de que a fraude realmente se produciu.6. Informar á Xunta de Goberno local das conclusións alcanzadas nos expedientes incoados e, de ser o caso, das medidas correctoras aplicadas.7. Subministrar a información necesaria ás entidades ou organismos encargados de velar pola recuperación dos importes indebidamente recibidos por parte dos beneficiarios, ou incoar as conseguintes sancións en materia administrativa e/ou penal.8. Levar un rexistro das mostraxes realizadas, das incidencias detectadas e dos expedientes informativos incoados e resoltos. Con carácter ordinario, a Comisión Antifraude deberá reunirse cunha periodicidade anual para coñecer dos asuntos que lle son propios. Ademais destas reunións de carácter ordinario, poderá reunirse en calquera momento con carácter extraordinario, cando algún dos seus membros así o solicite á persoa encargada de realizar a convocatoria. A convocatoria á mesma deberá ser realizada cunha antelación de 48 horas e a mesma deberá ir acompañada dunha orde do día dos asuntos a tratar. De cada unha destas reunións elevarase a oportuna acta que deberá ser lida e aprobada por todos os membros da comisión na reunión seguinte á celebración da mesma. Para todo o non regulado neste documento, o réxime do seu funcionamento será o previsto para os órganos colexiados na Lei 40/2015, do 1 de outubro, de réxime xurídico do sector público. De conformidade co que dispón o artigo 6.2 da Orde HFP/1030/2021 na súa referencia ao anexo II. B.5. para o deseño e elaboración do Plan de Medidas Antifraude, a Secretaría-Intervención do Concello realizou unha autoavaliación para permitir identificar os riscos e debilidades en relación coas condutas fraudulentas, recolléndose os resultados obtidos no Anexo I. Adicionalmente, unha vez aprobado o plan, a Comisión Antifraude, na primeira sesión que celebre, será a encargada de realizar a elaboración dun mapa de riscos máis amplo, que sirva como ferramenta de prevención da fraude así como medio para detectar posibles debilidades e ameazas, e que veña a complementar o estándar mínimo establecido na devandita orde. Nela recolleranse os posibles riscos como escenarios potenciais de fraude sendo valorados en función do seu impacto e probabilidade e categorizándoos en función do seu nivel (baixo, moderado ou elevado), ademais de definir as accións a implementar, respecto de cada un dos riscos de fraude identificados, realizándose conforme a ferramenta de avaliación de riscos que figura no Anexo II. A Comisión Antifraude realizará as futuras avaliacións de riscos unha vez ao ano; así mesmo, actualizará as medidas de vixilancia e control precisas para garantir a súa eficacia, se ben poderá esixirse con periodicidade inferior ante cincunstancias que así o aconsellen, como poden ser os cambios normativos ou organizativos, a aparición de circunstancias novas ou a detección de puntos débiles ante a fraude. O Concello de Ribadumia, unha vez realizada a autoavaliación inicial de risco de fraude, articula unha serie de medidas e procedementos estruturados en torno aos catro elementos clave do ciclo de loita contra a fraude: prevención, detección, corrección e persecución.1. Medidas de prevención: a. Cuestionario de autoavaliación: Realización dun cuestionario de autoavaliación relativo ao estándar mínimo desenvolvido con arranxo ao anexo II. B.5 da Orde HFP/1030/2021 (Anexo I). b. Implicación das autoridades do Concello de Ribadumia: As autoridades manifestarán o seu compromiso firme contra a fraude e tolerancia cero contra a mesma. Por elo, considérase necesario manifestar e difundir ao máximo a postura antifraude da entidade, e para elo o Concello de Ribadumia subscribirá unha declaración institucional antifraude baseada nos valores de integridade, obxectividade, rendición de contas e honradez. O contido da declaración institucional inclúese no Anexo III. Esta declaración institucional publicarase na páxina web do concello para o seu xeral coñecemento. c. Mecanismos para a avaliación do risco de fraude: Tal e como se reflicte no apartado 5, o Concello de Ribadumia ten establecido un mecanismo adecuado de avaliación do risco para todas as medidas xestionadas, deixando evidencia do mesmo, en busca das partes do proceso máis susceptibles de sufrir fraude e controlalas especialmente. d. Código de conduta: O Concello de Ribadumia subscribe un código de conduta e principios éticos que deberán cumprir todos os empregados públicos. Este código establece o comportamento esperado ante posibles circunstancias que puideran dar lugar a fraude e os seus principios baséanse nos seguintes compromisos de conduta: O código de conduta dos empregados públicos inclúese no Anexo IV. Este código ético publicarase na páxina web do concello para o seu xeral coñecemento. e. Medidas relativas á prevención, detección e xestión do posible conflito de intereses: Estas medidas recóllense no apartado 7 deste plan. Nel dáse información ao persoal sobre as distintas modalidades de conflito de intereses, as formas de evitalo e a normativa vixente en relación con esta materia e recóllese o procedemento para seguir no caso de que se detecte un posible conflito de intereses. f. Cruzamento de datos con outros organismo públicos ou privados: Análise de datos. Dentro dos límites relativos á protección de datos, realizarase un cruzamento de datos con outros organismos públicos ou privados que permitan detectar posibles situacións de alto risco, mesmo antes da concesión dos fondos. Uso de bases de datos de rexistros mercantís, da Plataforma de Contratos do Sector Público (PCSP), Base de Datos Nacional de Subvencións (BDNS), bases de datos de puntuación de riscos (ARACHNE), rexistros e bases internas.1. Uso de bases de datos: Toda a documentación (incluída a declaración de ausencia de conflito de intereses) poderá ser verificada con: 2. Bandeiras vermellas: É necesario asegurar que os procedementos de control focalicen a atención sobre os puntos principais de risco de fraude e o seus posibles fitos ou marcadores. A simple existencia deste control serve como elemento disuasorio á perpetración de fraudes. Nesta liña de busca de indicios de fraude, a Comisión Europea elaborou un catálogo de signos ou marcadores de risco, denominados “bandeiras vermellas”. Este catálogo será utilizado no concello, recolléndose no Anexo V as máis utilizadas. Trátase de indicadores de aviso de que puidera estar ocorrendo unha actividade fraudulenta. Nos procedementos que se tramiten para a execución de actuacións do PRTR, no exercicio da función de control da xestión, deberá quedar documentada unha lista de comprobación das bandeiras vermellas definidas. Esta lista pasarase nas diferentes fases do procedemento, de maneira que se cubran todos os indicadores de posible fraude ou corrupción definidos pola organización (por iso é posible que algún indicador non aplique nalgunha das fases, pero si noutras). 3. Procedemento para a súa aplicación efectiva: En caso de detección dunha posible fraude, ou a súa sospeita fundada, o empregado públicodeberá poñelo en coñecemento da Comisión Antifraude que o estudará e, de ser o caso, poderá: 4. Caixa de denuncias: Habilitarase un procedemento para a denuncia de irregularidades a través da páxina web do concello, mediante a publicación, para xeral coñecemento, da existencia da canle de denuncias externo habilitado polo Servicio Nacional de Coordinación Antifraude (SNCA) (Infofraude), para a comunicación de información sobre fraudes ou irregularidades que afecten a fondos europeos, o cal dispón dun apartado específico relativo ao Mecanismo de Recuperación e Resiliencia, tendo en conta o disposto na Comunicación 1/2017, do 6 de abril, sobre a forma na que poden proceder as persoas que teñan coñecemento de feitos que poidan ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea. Os enlaces son os seguintes: https://planderecuperacion.gob.es/buzon-antifraude-canal-de-denuncias-del-mecanismo-para-la recuperacion-y-resiliencia https://www.igae. pap. hacienda. gob. es/sitios/igae/es-ES/snca/Paginas/ComunicacionSNCA. aspx Todo isto sen prexuízo de que, de ser o caso e en atención aos medios dos que dispoña o concello, poida habilitarse unha canle propia para a denuncia de irregularidades e posibles fraudes, casos de corrupción ou conflitos de intereses, que se articularía a través da páxina web do concello. En calquera caso, a través desta canle de denuncia aberta, calquera persoa poderá notificar as sospeitas de fraude e as presuntas irregularidades que, a ese respecto, poida haber detectado, e informaráselle de que: a. Corrección: Ante calquera sospeita de fraude corresponderá actuar á Comisión Antifraude coa fin de recadar toda a información necesaria que permita determinar se efectivamente esta se produciu. A aparición de varios dos indicadores denominados “bandeiras vermellas” será un dos principais criterios para determinar a existencia de fraude. A detección de posible fraude, ou a súa sospeita fundada, traerá a inmediata suspensión do procedemento, a notificación desa circunstancia no máis breve prazo posible ás autoridades interesadas e aos organismos implicados na realización das actuacións e a revisión de todos aqueles proxectos que puideran ter estado expostos ao mesmo. No caso de que se detecten irregularidades sistémicas, adoptaranse as seguintes medidas: b. Persecución: Coa maior brevidade posible, a Comisión Antifraude procederá a: Entre as medidas establecidas pola entidade local para previr a existencia de conflitos de intereses atópanse as seguintes: 1. Información aos empregados públicos: Comunicación e información a todo o persoal incluído no ámbito de aplicación deste plan sobre as distintas modalidades de conflito de intereses e das formas de evitalo, así como da aprobación dun plan de medidas antifraude.2. Declaración de ausencia de conflito de intereses: Establécese a obriga de cubrir unha declaración de ausencia de conflito de intereses (DACI) para todos aqueles que interveñan nos procedementos financiados con cargo ao MRR: responsables do órgano de contratación/concesión de axudas; persoal integrante das mesas de contratación; persoal que redacte os documentos de licitación/bases e/ou convocatorias; as e os expertos que avalíen as solicitudes/ofertas/propostas; os membros dos comités de avaliación de solicitudes/ofertas/propostas e demais órganos colexiados do procedemento. En caso de órganos colexiados, a devandita declaración pode ser realizada ao inicio da correspondente reunión por todos os integrantes na mesma, reflectíndose na acta. Igualmente, a obrigatoriedade de cumprimento da DACI estenderase tamén, ademais de para os beneficiarios das axudas correspondentes, aos contratistas, subcontratistas, etc. No caso do contratista, deberá presentar a declaración no mesmo momento da formalización do contrato. Os documentos que recollan as declaracións de ausencia de conflito de intereses realizadas polos intervenientes nos procedementos, ben as asinadas, ben as manifestadas nas reunións dos órganos colexiados e recollidas nas actas, deberán quedar incorporadas ao expediente de contratación ou de concesión de axudas, para conservar unha adecuada pista de auditoría. Ao completar a DACI deberase observar a estrita aplicación do artigo 53 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público relativo aos principios éticos, o artigo 23 da Lei 40/2015, do 1 de outubro, de réxime xurídico do sector publico, relativo á abstención e a Lei 19/2013, do 9 de decembro, de transparencia, acceso á información pública e bo goberno. O modelo DACI inclúese no Anexo VI, distinguindo un modelo para os empregados públicos (Anexo VI-I) e outro modelo para os adxudicatarios ou beneficiarios de axudas (Anexo VI-II). 3. Comprobación de información: Comprobación de información a través de bases de datos dos rexistros mercantís, de organismos nacionais e da UE, de expedientes dos empregados públicos (tendo en conta as normas de protección de datos) ou a través da utilización de ferramentas de prospección de datos propias (“data mining”) ou de puntuación de riscos (ARACHNE). 4. Aplicación da normativa: Aplicación estrita da normativa interna e do art.53 do Real decreto lexislativo 5/2015, do 30 deoutubro, polo que se aproba o texto refundido da Lei do estatuto básico do empregado público, relativo aos principios éticos e, en particular, o Capítulo V, “Deberes dos empregados públicos. Código de conduta”, do Título III, o art.23 da Lei 40/2015, do 1 de outubro, de réxime xurídico do sector público, relativo á abstención, e a Lei 19/2013, do 9 de decembro, de transparencia, acceso á información pública e bo goberno. Procedemento para abordar conflitos de intereses. No caso de sospeitas fundadas da existencia dun conflito de intereses, comunicaranse ao superior xerárquico que procederá a levar a cabo os controis e investigacións necesarios. Se os controis non corroboran a información, procederase a pechar o caso. Se os resultados dos controis confirman a información inicial, e o conflito de intereses é de tipo administrativo, o superior xerárquico poderá: No caso de que o conflito de intereses sexa de natureza penal, o superior xerárquico deberá, ademais de adoptar as medidas anteriores, comunicar os feitos ao Ministerio Fiscal coa fin de que este adopte as medidas pertinentes. O Concello de Ribadumia fará un seguimento e avaliación anual do Plan de Medidas Antifraude co obxectivo de mantelo actualizado e acorde ás directrices nacionais e europeas, así como para garantir o cumprimento para efectos regulatorios e prácticos, e identificar aspectos de mellora. No caso de que se detecte algún risco, efectuarase un seguimento das medidas incluídas no plan. Así mesmo, no caso de que se materialice un acto contrario á integridade, de fraude ou de corrupción, a organización debe analizar os feitos ocorridos e determinar as modificacións necesarias a realizarse nas estruturas e procesos de control. Tanto no caso de cambios na normativa aplicable, como na detección de supostos incumprimentos ou casos de fraude ou corrupción manifestos, será indicativo da necesidade da actualización do plan. No devandito caso, a comisión antifraude proporá a revisión e adaptación á realidade a través de melloras no plan que garantan a transparencia e minimicen os riscos de fraude. Considéranse factores de risco as situacións ou circunstancias que incrementan a probabilidade de que se produzan incumprimentos (operativos, normativos, éticos, falta de fiabilidade da información) ou prácticas de fraude, propiamente ditas, no seo da organización, tales como: Factores de risco internos ou institucionais: Factores de risco individuais: Factores de risco procedimentais: Adicionalmente, pódense considerar riscos que provocarían os procesos máis susceptibles de sufrir fraude, segundo o Anexo III. C.2. b) i E da Orde HFP/1030/2021, os seguintes: a. Identificación de operacións que son máis susceptibles da fraude, como poden ser aquelas con alta intensidade, alto orzamento, moitos requisitos para xustificar polo solicitante, controis complexos, etc. b. Identificación de posibles conflitos de intereses. c. Resultados de traballos previos de auditorías internas. d. Resultados de auditorías da Comisión Europea ou do Tribunal de Contas Europeo, de ser o caso. e. Casos de fraude detectados con anterioridade. En relación co anterior, a avaliación de riscos está dirixida inicialmente aos procesos clave do concello e a aqueles que se consideran máis vulnerables, sen prexuízo da posibilidade de estendelos a outros nun futuro próximo, de ser o caso. Tendo en conta que a implantación do plan está supeditada ás previsións da Orde HFP/1030/2021 e que boa parte dos fondos do PRTR serán precisamente xestionados coa realización de investimentos mediante a contratación de obras, subministracións e servizos, e mediante o recurso á actividade de fomento -a través de axudas e subvencións- e os riscos sobre os que cómpre facer maior fincapé son precisamente os que poidan acontecer nestas dúas áreas, algún dos cales, sen ánimo exhaustivo, se reflicten no seguinte cadro: Identificados os posibles riscos, efectuarase a súa avaliación e gradación de acordo coa metodoloxía que se expón a continuación. Con carácter xeral, a cuantificación do risco basearase nunha combinación da estimación da «probabilidade» do risco (ata que punto é probable que aconteza) e o seu «impacto» (que consecuencias pode ter), reflectindo as seguintes táboas a valoración empregada: Un dos principais obxectivos do Concello de Ribadumia é reforzar, dentro do ámbito das súas competencias, a política antifraude no desenvolvemento das súas funcións. Por iso, o concello, a través desta declaración institucional, quere manifestar o seu compromiso cos estándares máis altos no cumprimento das normas xurídicas, éticas e morais e a súa adhesión aos máis estritos principios de integridade, obxectividade e honestidade, de maneira que a súa actividade sexa percibida por todos os axentes que se relacionan con ela como oposta á fraude e a corrupción en calquera das súas formas. O persoal do concello, no seu carácter de empregados públicos, asume e comparte este compromiso tendo entre outros deberes os de “(…) velar por los intereses generales con sujeción y observancia de la Constitución y del resto del ordenamiento jurídico, y deberán actuar con arreglo a los siguientes principios: objetividad, integridad, neutralidad, responsabilidad, imparcialidad, confidencialidad, dedicación al servicio público, transparencia, ejemplaridad, austeridad, accesibilidad, eficacia, honradez, promoción del entorno cultural y medioambiental, y respeto a la igualdad entre mujeres y hombres (…)” (artigo 52 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público). Pola súa parte, en relación cos cargos electos, dada a vinculación cos fins específicos perseguidos no plan de medidas antifraude, é interesante lembrar as seguintes obrigas: a. Non utilizar a súa posición institucional para obter vantaxes persoais nin buscar vantaxes ou inconvenientes para ningunha outra persoa ou entidade. b. Xestionar eficientemente os recursos públicos, non empregando ningún ben público para intereses privados e absterse de realizar ningún tipo de negocio que, directa ou indirectamente, poida confrontar cos intereses públicos, evitando calquera conflito de intereses. c. Promover a equidade e a igualdade de trato. d. Absterse de utilizar as súas prerrogativas ou competencias institucionais co fin de axilizar procedementos, exonerar cargos ou conceder calquera tipo de beneficio. e. Promover a sustentabilidade, a igualdade, a eficiencia, a transparencia e a rendición de contas na acción pública. f. Non admitir agasallos ou servizos para o desempeño da súa función, salvo os de carácter protocolario. O concello persegue con esta política consolidar dentro da organización unha cultura que desaliente toda actividade fraudulenta e que facilite a súa prevención e detección, promovendo o desenvolvemento de procedementos efectivos para a xestión destes supostos. O concello porá en marcha medidas eficaces e proporcionadas de loita contra a fraude, baseadas na experiencia anterior e na avaliación do risco de fraude. Así mesmo, procederá a denunciar aquelas irregularidades ou sospeitas de fraude que puidesen detectarse, a través das canles internas de notificación e sempre en colaboración co Servizo Nacional de Coordinación Antifraude. Todos os informes trataranse na máis estrita confidencialidade e de acordo coas normas que regulan esta materia. En definitiva, o Concello de Ribadumia adopta unha política de tolerancia cero coa fraude, establecendo un sistema de control interno deseñado para previr e detectar, no posible, calquera actuación fraudulenta e, no seu caso, emendar as súas consecuencias, adoptando para iso os principios de integridade, imparcialidade e honestidade no exercicio das súas funcións. O Concello de Ribadumia manifesta publicamente, nunha declaración institucional, a política de tolerancia cero fronte á fraude e a corrupción. O Concello de Ribadumia conta con procedementos para a posta en marcha de medidas eficaces e proporcionadas contra a fraude, tendo en conta os riscos detectados. Estes procedementos inclúen, dentro das medidas destinadas a previr a fraude, a divulgación dun Código ético e de conduta do persoal do Concello de Ribadumia. O presente código constitúe unha ferramenta fundamental para transmitir os valores e as pautas de conduta en materia de fraude, recollendo os principios que deben servir de guía e rexer a actividade do persoal empregado público. A actividade diaria do persoal do Concello de Ribadumia debe reflectir o cumprimento dos principios éticos recollidos nos artigos 52 a 54 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, que establecen o seguinte: Os empregados públicos deberán desempeñar con dilixencia as tarefas que teñan asignadas e velar polos intereses xerais con suxeición e observancia da Constitución e do resto do ordenamento xurídico, e deberán actuar con arranxo aos seguintes principios: obxectividade, integridade, neutralidade, responsabilidade, imparcialidade, confidencialidade, dedicación ao servizo público, transparencia, exemplaridade, austeridade, accesibilidade, eficacia, honradez, promoción da contorna cultural e ambiental, e respecto á igualdade entre mulleres e homes, que inspiran o código de conduta dos empregados públicosconfigurado polos principios éticos e de conduta regulados nos artigos seguintes. Os principios e regras establecidos neste capítulo informarán a interpretación e aplicación do réxime disciplinario dos empregados públicos. Os empregados públicos respectarán a Constitución e o resto de normas que integran o ordenamento xurídico. A súa actuación perseguirá a satisfacción dos intereses xerais dos cidadáns e fundamentarase en consideracións obxectivas orientadas cara á imparcialidade e o interese común, á marxe de calquera outro factor que exprese posicións persoais, familiares, corporativas, clientelares ou calquera outras que poidan chocar con este principio. Axustarán a súa actuación aos principios de lealdade e boa fe coa administración na que presten osseus servizos, e cos seus superiores, compañeiros, subordinados e cos cidadáns. A súa conduta basearase no respecto dos dereitos fundamentais e liberdades públicas, evitando todaactuación que poida producir algunha discriminación por razón de nacemento, orixe racial ou étnica, xénero, sexo, orientación sexual, relixión ou conviccións, opinión, discapacidade, idade ou calquera outra condición ou circunstancia persoal ou social. Absteranse naqueles asuntos nos que teñan un interese persoal, así como de toda actividade privada ou interese que poida supor un risco de expor conflitos de intereses co seu posto público. Non contraerán obrigas económicas nin intervirán en operacións financeiras, obrigas patrimoniais ou negocios xurídicos con persoas ou entidades cando poida supor un conflito de intereses coas obrigas do seu posto público. Non aceptarán ningún trato de favor ou situación que implique privilexio ou vantaxe inxustificada, por parte de persoas físicas ou entidades privadas. Actuarán de acordo cos principios de eficacia, economía e eficiencia, e vixiarán a consecución do interese xeral e o cumprimento dos obxectivos da organización. Non influirán na axilización ou resolución de trámite ou procedemento administrativo sen xusta causa e, en ningún caso, cando iso comporte un privilexio en beneficio dos titulares dos cargos públicos ou a súa contorna familiar e social inmediato ou cando supoña un menoscabo dos intereses de terceiros. Cumprirán con dilixencia as tarefas que lles correspondan ou se lles encomenden e, no seu caso, resolverán dentro de prazo os procedementos ou expedientes da súa competencia. Exercerán as súas atribucións segundo o principio de dedicación ao servizo público absténdose non só de condutas contrarias ao mesmo, senón tamén de calquera outras que comprometan a neutralidade no exercicio dos servizos públicos. Gardarán segredo das materias clasificadas ou outras cuxa difusión estea prohibida legalmente, e manterán a debida discreción sobre aqueles asuntos que coñezan por razón do seu cargo, sen que poidan facer uso da información obtida para beneficio propio ou de terceiros, ou en prexuízo do interese público. Tratarán con atención e respecto aos cidadáns, aos seus superiores e aos restantes empregados e empregadas públicas. O desempeño das tarefas correspondentes ao seu posto de traballo realizarase de forma dilixente e cumprindo a xornada e o horario establecidos. Obedecerán as instrucións e ordes profesionais dos superiores, salvo que constitúan unha infracción manifesta do ordenamento xurídico; nese caso poranas inmediatamente en coñecemento dos órganos de inspección procedentes. Informarán aos cidadáns sobre aquelas materias ou asuntos que teñan dereito a coñecer, e facilitarán o exercicio dos seus dereitos e o cumprimento das súas obrigas. Administrarán os recursos e bens públicos con austeridade, e non utilizarán os mesmos en proveito propio ou de persoas achegadas. Terán, así mesmo, o deber de velar pola súa conservación. Rexeitarase calquera agasallo, favor ou servizo en condicións vantaxosas que vaia máis aló dos usos habituais, sociais e de cortesía, sen prexuízo do establecido no Código Penal. Garantirán a constancia e permanencia dos documentos para a súa transmisión e entrega aos seus posteriores responsables. Manterán actualizada a súa formación e cualificación. Observarán as normas sobre seguridade e saúde laboral. Porán en coñecemento dos seus superiores ou dos órganos competentes as propostas que consideren adecuadas para mellorar o desenvolvemento das funcións da unidade na que estean destinados. A estes efectos poderase prever a creación da instancia adecuada competente para centralizar a recepción das propostas dos empregados públicos ou administrados que sirvan para mellorar a eficacia no servizo. Garantirán a atención ao cidadán na lingua que o solicite sempre que sexa oficial no territorio. Con independencia do establecido no Texto refundido da Lei do estatuto básico do empregado público, as persoas que exerzan tarefas de organización, xestión, seguimento e/ou control, que participen na execución das medidas do PRTR, prestarán especial atención no cumprimento do presente Código ético e de conduta nos seguintes aspectos e fases do procedemento de xestión de proxectos financiados con fondos do MRR: 1. Levarán a cabo o cumprimento rigoroso da lexislación da Unión, nacional e/ou rexional, aplicable na materia de que se trate, especialmente nas materias seguintes: 2. As persoas empregadas públicas relacionadas coa organización, xestión, seguimento e controldos fondos do MRR, exercerán as súas funcións baseándose na transparencia, un principio que implica claridade e veracidade no tratamento e difusión de calquera información ou datos que se dean a coñecer, tanto interna como externamente. Este principio obriga a responder con dilixencia ás demandas de información, todo iso sen comprometer, de ningún modo, a integridade daquela información que puidese ser considerada sensible por razóns de interese público.3. Terase especial coidado en cumprir o principio de transparencia: 4. Existirá conflito de intereses cando o exercicio imparcial e obxectivo por parte do persoal empregado público das funcións relacionadas cos fondos do MRR, véxase comprometido por razóns familiares, afectivas, de afinidade política, de interese económico ou por calquera outro motivo, cos beneficiarios das actuacións cofinanciadas. Un conflito de intereses xorde cando un empregado público pode ter a oportunidade de antepoñer os seus intereses privados aos seus deberes profesionais. Terase especial coidado en que non se produzan conflitos de intereses no persoal empregado público relacionado cos procedementos de “contratación” e “concesión de axudas públicas”, en operacións financiadas por fondos do MRR.5. Contratación pública. No caso de que se identifique un risco de conflito de intereses procederase a: No caso de que, efectivamente, se producira un conflito de intereses, aplicarase a normativa legal en materia de sancións.6. Axudas públicas. O persoal incluído no ámbito de aplicación deste plan que participe nos procesos de selección, concesión e control de axudas financiadas con fondos do MRR, absteranse de participar naqueles asuntos nos que teñan un interese persoal. No caso de que, efectivamente, se produza un conflito de intereses, aplicarase a normativa legal en materia de sancións. Entender e cumprir os principios do presente Código ético e de conduta é responsabilidade de todas as persoas que levan a cabo funcións de organización, xestión, seguimento e/ou controlde operacións financiadas con fondos do MRR. Non obstante, convén puntualizar e concretar algunhas responsabilidades específicas, segundo os diferentes perfís profesionais. Todo o persoal ten a obriga de: As persoas responsables de servizo, ademais das anteriores, teñen a obriga de: Os órganos directivos, teñen a obriga de promover o coñecemento do código por parte de todo o persoal, así como a obriga de fomentar a observancia do código e de cumprir os seus preceptos.